Държавен вестник, бр. 26, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  26
ба, определени в част 1 от Приложение IV 
на Регламент (ЕО) № 428/2009. Издаденото 
разрешение е със срок на валидност до две 
години и може да бъде продължено еднократно 
за срок до една година.
(5) Генералното разрешение за трансфер се 
издава и публикува от Междуведомствената 
комисия за лицата по чл. 37, ал. 1 за трансфер 
в Общността на изделия с двойна употреба, 
определени в част 1 от Приложение IV на 
Регламент (ЕО) № 428/2009.
(6) За изделията, посочени в част 2 от При­
ложение IV на Регламент (ЕО) № 428/2009, не 
се издава генерално разрешение за трансфер.
(7) Министерският съвет може да определи 
изделия с двойна употреба, които не са по­
сочени в Приложение IV на Регламент (ЕО) 
№ 428/2009, за които се изисква разрешение 
за трансфер.
(8) Междуведомствената комисия издава 
разрешение за трансфер за изделия с двойна 
употреба, които не са посочени в Приложение 
IV на Регламент (ЕО) № 428/2009, когато към 
момента на трансфера са налице условията 
на чл. 22, параграф 2 на същия регламент.
(9) При трансфер на изделия с двойна 
употреба, които са включени в категория 5, 
част 2 от Приложение I на Регламент (ЕО) 
№ 428/2009 и които не са посочени в При­
ложение IV на Регламент (ЕО) № 428/2009, 
от територията на Република България за 
територията на друга държава членка Меж­
дуведомствената комисия може да изисква от 
лицето, извършващо трансфера, допълнителна 
информация за изделията.
Раздел VІІ
Внос на изделия с двойна употреба
Чл. 52. (1) Вносът на изделия с двойна 
употреба на територията на Република Бъл­
гария от трети държави, определени с поста­
новление на Министерския съвет, подлежи 
на регистриране.
(2) Внос на изделия с двойна употреба по 
ал. 1 могат да извършват физически и юри­
дически лица след регистриране на вноса от 
министъра на икономиката, енергетиката и 
туризма или от оправомощени от него длъж­
ностни лица по ред, определен с правилника 
за прилагане на закона.
Чл. 53. (1) Удостоверението за регистри­
ране на внос по чл. 52 се издава за внос на 
изделия с двойна употреба от трета държава 
чрез една доставка или чрез частични доставки 
на основание на договорни отношения между 
вносителя и чуждестранния контрагент. 
(2) Лицето, кандидатстващо за удостове­
рение за внос, представя в Министерството 
на икономиката, енергетиката и туризма 
документи, удостоверяващи:
1. страните по конкретната сделка и пра­
вото им да извършват съответните дейности;
2. вида и произхода на изделията с двойна 
употреба;
3. крайната употреба и крайния потребител;
4. условията на доставката.
(3) Изискванията за вида и съдържанието 
на документите по ал. 2 се определят с пра­
вилника за прилагане на закона.
(4) Регистриране на сделките по чл. 52 се 
извършва в срок до 7 работни дни от датата 
на получаване на документите.
(5) Удостоверението по ал. 1 се издава в 
4 екземпляра. Първият екземпляр се пре­
доставя на заявителя, вторият се изпраща в 
Държавна агенция „Национална сигурност“, 
третият се изпраща в Централното митни­
ческо управление на Агенция „Митници“, 
а четвъртият остава в Министерството на 
икономиката, енергетиката и туризма.
(6) Издаденото удостоверение е със срок 
на валидност до една година и може да бъде 
продължено еднократно за срок до 6 месеца. 
То може да бъде използвано само от лицето, 
на което е издадено.
(7) Лице, на което е издадено удостоверение 
за внос, е длъжно да върне в Министерство­
то на икономиката, енергетиката и туризма 
оригинала на удостоверението за внос след 
изпълнението на сделката или след изтичане 
срока на валидността му, но не по-късно от 
14 дни след изтичане срока на удостоверението 
за внос. Лицето, на което е издадено удосто­
верението за внос, уведомява незабавно Ми­
нистерството на икономиката, енергетиката и 
туризма, в случай че удостоверението за внос 
няма да се използва. В такъв случай лицето 
представя писмено в Министерството на ико­
номиката, енергетиката и туризма причините 
за неизползването на удостоверението за внос 
и връща издаденото удостоверение за внос.
Г л а в а  ч е т в ъ р т а
ПРЕДОСТАВЯНЕ НА ТЕХНИЧЕСКА ПО­
МОЩ ЗА ВОЕННА КРАЙНА УПОТРЕБА
Чл. 54. (1) Предоставяне на техническа 
помощ за военна крайна употреба съгласно 
Съвместно действие на Съвета 2000/401/
ОВППС могат да извършват физически и 
юридически лица, регистрирани по Търговския 
закон. За целите на този закон предоставянето 
на техническа помощ се смята за износ.
(2) За оказване на техническа помощ се 
издава разрешение за износ от Междуведом­
ствената комисия със срок на валидност до 
една година, което може да бъде продължено 
еднократно за срок до 6 месеца.
(3) Разрешение за износ се изисква в слу­
чаите на предоставяне на техническа помощ 
извън Общността и когато техническата по­
мощ е свързана с придвижване на хора и е 
предназначена или лицето, което я предоставя, 
знае, че тя е предназначена за: